Kombinácia liekov
Pri užívani Miluritu ma začali veĺmi bolieť všetky kĺby v tele. Po vysadení do 3 dní sa mi uĺavilo. Zároveň som uživala Aceclofenac Accord 100mg. Mohla byť tato kombinácia dôvodom bolestí kĺbov?
Dobrý deň,
ďakujeme za Vašu otázku.
Bolesť kĺbov sa mohla objaviť ako vedľajší účinok obidvoch užívaných liekov - Milurit alebo Aceclofenac. V prípade výskytu vedľajších účinkov je potrebné danú skutočnosť oznámiť ošetrujúcemu lekárovi, ktorý môže potvrdiť/vyvrátiť súvislosť s liečbou a určí ďalší liečebný postup.
Prajem pekný zvyšok dňa.
S pozdravom
PharmDr. Veronika Kiabová